ต้องการขออนุญาตติดป้ายบอกทาง ป้ายแนะนำโรงพยาบาลสัตว์ (พื้นเขียว ตัวหนังสือขาว) 

1)เบื้องต้นได้โทรติดต่อไปที่กรมทางหลวง สมุทรปราการ ทางเจ้าหน้าที่แจ้งว่าให้ไปติดต่อที่สำนักงานเขตประเวศ เนื่องจากจุดที่ต้องการติด ไม่ได้อยู่ในความดูแลของกทมทางหลวงสมุทรปราการ

2)ทางรพส. เข้าไปติดต่อที่สำนักงานเขตประเวศ แผนกโยธา ทางเจ้าหน้าที่แจ้งว่าให้เตรียมเอกสาร
- โฉนดที่ดิน
- ใบขออนุญาตก่อสร้างอาคาร
- บัตรประชาชน แสดงผู้เป็นเจ้าของที่ดิน
- สัญญาเช่า
- ใบอนุญาตเปิดโรงพยาบาล
และให้ยื่นที่กรมทางหลวงกทม. ถ. ศรีอยุธยา

3)หลังจากเตรียมเอกสารครบแล้ว วันที่ 31/10/67  ทางรพส. เข้าไปติดต่อที่กรมทางหลวงกทม. (สำนักอำนวยความปลอดภัย) โดยมีแผนที่แจ้งจุดที่ต้องการติด และตัวอย่างป้ายพร้อมขนาดแนบไปด้วย

เจ้าหน้าที่แจ้งว่า ทางสำนักงานเขตน่าจะแจ้งให้มาผิดที่ ต้องไปติดต่อที่แขวงทางหลวงกทม. (ดอนเมือง) แล้วทางแขวงทางหลวง จึงจะส่งเรื่องมาที่กรมทางหลวงอีกที

4)ในวันเดียวกัน ทางรพส. เดินทางเข้าไปที่แขวงทางหลวงกทม. และเล่าลำดับเหตุการณ์ทั้งหมดให้เจ้าหน้าที่ฟัง เจ้าหน้าที่แจ้งว่าถ้าเป็นที่แขวงทางหลวง จะเป็นป้ายบอกทางที่เป็นขนาดใหญ่ ไม่ใช่ป้ายข้างทางเล็กๆ เหมือนในตัวอย่างที่รพส.แนบมา และถนนเส้นที่ทางรพส. แนบมานั้น ไม่ได้อยู่ในความดูแลของแขวงทางหลวงกทม. และช่วยประสานงานสอบถามกับทางกรมทางหลวง สมุทรปราการให้อีกครั้ง และได้คำตอบว่าเป็นการดูแลของสำนักงานเขตประเวศ 

เจ้าหน้าที่ของแขวงทางหลวงแจ้งว่า ไม่แน่ใจว่ากรมทางหลวงกทม. เป็นผู้ดูแล หรือสำนักการจราจรเป็นผู้ดูแล จึงให้เบอร์ติดต่อสายด่วน 1555 และเบอร์ติดต่อของสำนักการจราจรมา

คำถาม : อยากทราบว่า ถ้าต้องการติดป้ายลักษณะนี้ ต้องติดต่อไปที่ส่วนไหนกันแน่คะ